**ჰუმანიტარულ მეცნიერებათა ფაკულტეტი**

**სადისერტაციო ნაშრომის ტექნიკური მონაცემები**

1. სადისერტაციო ნაშრომის ფორმატირებისას გამოიყენება შრიფტი Sylfaen. ძირითადი ტექსტის შრიფტის ზომაა – 12; ტექსტის სტრიქონებს შორის მანძილი – 1,5 ინტერვალი. ველები: ზედა ველი – 2 სმ., ქვედა ველი – 2 სმ., მარცხენა ველი – 3 სმ., მარჯვენა ველი – 1,5 სმ.
2. სადისერტაციო ნაშრომის ტექსტის ძირითადი ნაწილის ზღვრული მონაცემებია: 150-250 გვერდი (ან არაუმეტეს 400,000 სიმბოლოსი შუალედების გარეშე, სქოლიოების ჩაუთვლელად, თუ გამოყენებულია Chicago-ს ციტირების სტილი).
3. წყაროების მითითებისას დოქტორანტს შეუძლია გამოიყენოს APA-ს ან Chicago-ს აკადემიური სტილი ყველა შესაბამისი ნორმის დაცვით.

**სადისერტაციო ნაშრომის გაფორმების წესი**

**1. საწყისი ნაწილი –** ნაშრომის საწყისი გვერდები (თავფურცლის გარდა) ინომრება რომაული ციფრებით:

1.1. თავფურცელი – თავფურცელზე უნდა მიეთითოს: უნივერსიტეტის სახელწოდება; ფა­კულ­ტეტის სახელწოდება; შესაბამისი სასწავლო-სამეცნიერო ინსტიტუტი (საჭიროების შემ­თ­ხ­ვე­ვაში კათედრაც); სადოქტორო პროგრამის სახელწოდება; ავტორის სახელი და გვარი; სადისერტაციო ნაშრომის სათაური და შემდეგი შინაარსის ტექსტი: „ - - - - - - - - - დოქტორის აკა­დემი­უ­რი ხარისხის მოსაპოვებლად წარმოდგენილი დისერტაცია“ (გამოტოვებული ადგილის ნაცვ­ლად უნდა ჩაიწეროს შესაბამისი დარგი); სამეცნიერო ხელმძღვანელ(ებ)ის სახელი და გვარი; ნაშრომის წარდგენის ადგილი და წელი (ნიმუში მოცემულია დოკუმენტის ბოლოში).

1.2. აბსტრაქტი – იდენტური ტექსტი ქართულ და ინგლისურ ენებზე. ქართული აბსტრაქტის ტექსტი არ უნდა აღემატებოდეს 500 სიტყვას).

1.3. შინაარსი – შინაარსში შედის სადისერტაციო ნაშრომის ყველა ნაწილი მათი თანმიმ­დევ­რობის შესაბამისად.

1.4. ცხრილების, გრაფიკებისა და სხვა ილუსტრაციების ჩამონათვალი – თითოეული ცხრილი, გრა­ფიკი და სხვა თვალსაჩინოება უნდა იყოს დასათაურებული და დანომრილი. ჩამონათ­ვალ­ში უნდა მიეთითოს სათაური, ნომერი და გვერდი.

1.5. აბრევიატურებისა და შემოკლებათა ჩამონათვალი – აბრევიატურებისა და შემოკლებათა სრული ჩამონათვალი და მათი განმარტებები.

**2. ძირითადი ნაწილი:** ნაშრომის ძირითადი ნაწილი ინომრება არაბული ციფრებით (დანომრვა იწყება 1-ით).

2.1. შესავალი: შესავალში მოცემული უნდა იყოს საკვლევი პრობლემა და მისი აქტუალურობა (კვლე­ვის მნიშვნელობა); კვლევის მიზანი; ჰიპოთეზა ან/და საკვლევი საკითხები; კვლევის მე­თო­დოლოგია; წყაროებისა და სამეცნიერო ლიტერატურის მიმოხილვა.

2.2. კვლევითი ნაწილი: დოქტორანტის შეხედულებისამებრ თავებად და ქვეთავებად დაყო­ფი­ლი ლოგიკურად სტრუქტურირებული კვლევითი ნაწილი.

2.3. დასკვნა: დასკვნაში შეჯამებული უნდა იყოს კვლევის შედეგები.

# 3. დასკვნითი ნაწილი:

3.1. ბიბლიოგრაფია – ბიბლიოგრაფიაში შეტანილი უნდა იყოს ყველა ის ნაშრომი თუ მასალა, რომლებიც მითითებულია დისერტაციის ძირითად ნაწილში. რეკო­მენ­დებულია ბიბლიოგრაფიის დაყოფა შემდეგი სახით: წყაროები და დო­კუ­მენტური მასალები; მემუარული ლიტერატურა; სამეცნიერო ლიტერატურა (მათ შორის, ელექ­ტრონული წიგნები და სტატიები ელექტრონულ სამეცნიერო ჟურნალებში); პერი­ო­დუ­ლი პრესა (მათ შორის, ელექტრონული); აუდიო და ვიდეომასალები. საჭიროების შემთხვევაში დოქტორანტს შეუძლია სხვა ქვეკატეგორიების გამოყოფა. ყველა გამოყენებული ნაშრომი – ელექტრონული თუ ბეჭდვითი მასალები – უნდა მიეთითოს ანბანური თანმიმდევრობით (ქვეკატეგორიების მიხედვით) და დაინომროს. დაუშვებელია ბიბლიოგრაფიაში ისეთი ნაშრომის ან მასალის შეტანა, რომელიც არ არის მითითებული ძირითად ნაწილში.

3.2. დანართი – დანართის სახით შესაძლებელია წარმოდგენილ იქნას მასალა, რომლის სრული მითითება ძირითად ნაწილში არ არის მიზანშეწონილი.

**ივანე ჯავახიშვილის სახელობის თბილისის სახელმწიფო უნივერსიტეტი**

**ჰუმანიტარულ მეცნიერებათა ფაკულტეტი**

**სასწავლო-სამეცნიერო ინსტიტუტი**

**სადოქტორო პროგრამა:**

**დოქტორანტის სახელი და გვარი**

**სადისერტაციო ნაშრომის სათაური**

დოქტორის აკადემიური ხარისხის

მოსაპოვებლად წარმოდგენილი

დისერტაცია

სამეცნიერო ხელმძღვანელი:

თბილისი

წელი